OpenLLM-France/wikimedia huggingface dataset:
# Habitatge al carrer del Fossar, 16 (Rupit)

L'Habitatge al carrer del Fossar, 16 és una casa de Rupit i Pruit (Osona) inclosa a l'Inventari del Patrimoni Arquitectònic de Catalunya.

## Descripció

Casa entre mitgeres, assentada sobre el desnivell del terreny i orientada a tramuntana. El carener és paral·lel a la façana. La banda de migdia mira vers la riera de Rupit. La part nord-oest forma punt rodó i s'hi endevinen restes d'un antic portal o finestra. El portal és rectangular amb llinda datada (1636), i al damunt s'obre un balconet amb barana de ferro. Al segon pis hi ha un petit porxo amb barana de fusta.
És construïda amb pedra sense polir, i alguns sectors són arrebossats. Els elements de ressalt són de pedra picada. La teulada gairebé no té voladís.

## Història

La importància de les cases d'aquest carrer rau sobretot en la bellesa arquitectònica i la unitat dels edificis que la integren, tots ells construïts als segles xvii i XVIII i que han estat restaurats recentment amb molta fidelitat.
L'establiment de cavallers al Castell de Rupit als segles xii i xiii donaren un caire aristocràtic a la població, al segle xiv la demografia baixa considerablement. Al fogatge del segle xvi ja s'observa una certa recuperació i a partir del segle xvii comença a ser nucli important de població, ja que durant la guerra dels Segadors, al 1654, s'hi establiren molts francesos.

## Referències

* 1 2 3 4
# Habitatge al carrer del Fossar, 2 (Rupit)

L'Habitatge al carrer del Fossar, 2 és una casa de Rupit i Pruit (Osona) inclosa a l'Inventari del Patrimoni Arquitectònic de Catalunya.

## Descripció

Casa de carrer que fa xamfrà amb el carrer de l'església. És coberta a dues vessants i amb el carener paral·lel a la façana, orientada a tramuntana. El portal és rectangular. A la part dreta de la planta baixa hi ha una finestra amb la inscripció "16 IHS 59". Al primer i segon pis es distribueixen cinc finestres, una del segon pis és feta aprofitant llindes antigues, segons es pot veure per les dates mig mutilades. Al tercer pis hi ha dos balconets amb baranes de fusta. A la banda de ponent, al carrer de l'Església, s'obren diverses finestres, algunes cegues.
És construïda amb pedra unida amb morter i els escaires i obertures estan formats per carreus ben carejats.

## Història

La importància de les cases d'aquest carrer rau sobretot en la bellesa arquitectònica i la unitat dels edificis que la integren, tots ells construïts als segles xvii i XVIII i que han estat restaurats recentment amb molta fidelitat.
L'establiment de cavallers al Castell de Rupit als segles xii i xiii donaren un caire aristocràtic a la població, al segle xiv la demografia baixa considerablement. Al fogatge del segle xvi ja s'observa una certa recuperació i a partir del segle xvii comença a ser nucli important de població, ja que durant la guerra dels Segadors, al 1654, s'hi establiren molts francesos.

## Referències

* 1 2 3 4
# José Antonio Páez Herrera

José Antonio Páez Herrera (castellà: José Antonio Páez) (Capitania General de Veneçuela, 13 de juny de 1790 - Nova York, 6 de maig de 1873) va ser un cabdill de la independència de Veneçuela, fundador i president de la quarta república de Veneçuela. Com a cap d'un exercit de llaneros, va contribuir al triomf del moviment d'alliberament comandat per Simon Bolivar, ell mateix va reconèixer el paper decisiu que aquest havia tingut a la batalla de Carabobo el 1822, que va servir per consolidar la independència.
Malgrat el seu compromís amb l'assoliment de la independència, les discrepàncies amb els nous comandaments el varen portar a liderar a partir del 1826 La Cosiata un moviment separatista veneçolà que va acabar amb la dissolució de la gran Gran Colòmbia el 1830. Paez va dirigir la transició cap a la nova República Bolivariana, de la qual va ser el primer president des del 1831 fins al 1835, essent reelegit per el període 1839-1843.

## Referències

* 1 2 3 «José Antonio Páez» (en castellà). Biografías y Vidas, 2004. [Consulta: 1r octubre 2023].

## Enllaços externs

* «VenezuelaTuya». Venezuela Tuya. [Consulta: 26 octubre 2016].
# Hikari Ōe

Hikari Ōe (japonès: 大江光) (Tòquio, 13 de juny de 1963) és un compositor japonès que té autisme. És fill de l'escriptor i guanyador del Premi Nobel Kenzaburō Ōe.

## Biografia

Hikari Oe va néixer amb unes discapacitats en el seu desenvolupament l'evolució de les quals l'hauria portat a la mort. Els doctors van intentar convèncer els seus pares de deixar-lo morir, però ells van desistir. Després d'una operació, va romandre amb discapacitat visual, retard en el desenvolupament, epilèpsia i una coordinació física limitada. Tampoc no podia parlar gaire.
Es diu que Hikari passejava amb els pares a prop de casa seva i va sentir el cantar d'un ocell. Hikari ho va imitar amb gran precisió. Els seus pares van quedar fascinats. Li van comprar enregistraments d'àudio amb cants d'ocells, gràcies als quals va aprendre. Així va ser com van tenir la idea de contractar un professor de música per a Hikari. Els seus pares van contractar llavors la professora de piano Kumiko Tamura per al seu fill. En comptes de parlar, Hikari va començar a expressar els seus sentiments mitjançant la música i mitjançant composicions musicals. Amb el temps, se li va ensenyar solfeig.
Kenzaburō Ōe ha acreditat el seu fill com la seva influència a la seva carrera literària perquè ell va intentar donar al seu fill "veu" a través de l'escriptura. La bibliografia de Kenzaburo Ōe sempre ha estat esmentada per crítics literaris com una referència al seu fill. El 1994, Kenzaburō Ōe va guanyar el Premi Nobel de Literatura.

## Discografia

Music of Hikari Ōe, Vol. 1 per Hikari Ōe, Hiroshi Koizumi, i Akiko Ebi (CD d'Àudio) Music of Hikari Ōe, Vol. 2 per Hikari Ōe, Hiroshi Koizumi, Akiko Ebi, i Tomoko Katō (CD d'Àudio)

## Referències

* ↑ https://id.oclc.org/worldcat/entity/E39PBJyWYthpK9QBRh9f8rWxDq.html
* ↑ Cameron, Lindsley (19 March 1995). "Music Gives Composer Hikari Oe Language to Transcend Disability". Orlando Sentinel. Retrieved 17 September 2021.
* ↑ Sobsey, Richard Archived 2009-07-01 at the Wayback Machine. "Hikari Finds His Voice," Canadian Broadcast Corporation (CBC), produced by Compassionate Healthcare Network (CHN). July 1995.
# Lil Wayne

Dwayne Michael Carter, Jr (27 de setembre de 1982), més conegut pel seu nom artístic, Lil Wayne, és un raper estatunidenc, guanyador del Premi Grammy. Membre inicialment del grup de rap Hot Boys, es va unir després a la companyia Cash Money Records quan era adolescent. Get It How U Live!, publicat el 1997, va ser el primer àlbum de Lil Wayne amb Hot Boys, i Tha Block Is Hot, el seu debut en solitari, va sortir el 1999.

## Biografia
### Primers anys

Lil Wayne va néixer el 27 de setembre de 1982 a la ciutat de Nova Orleans, Luisiana als Estats Units com a Dwanye Michael Carter Junior. Es va criar al districte 17 al barri de Hollygrove, un dels més conflictius i perillosos de Nova Orleans. La seva mare, Jocita, el va tenir quan tan sols era una adolescent. Quan Dwayne va néixer aquesta va mudar-se a casa de la seva sogra. Malgrat viure separada del pare del seu fill, aquest acudia freqüentment a casa de la seva mare per abusar de la mare del seu fill. Aquesta situació va durar fins que Jocita va decidir marxar de casa de la seva sogra quant Dwayne tenia 3 anys. Wayne utilitzava la música des de petit per evadir-se de la realitat del seu barri. Com molts dels adolescents de Hollygrove, Wayne va començar a traficar amb droga als 12 anys. Va tenir una infància força dura: es va disparar ell mateix al cor quan tenia 13 anys amb la pistola de la seva mare i va perdre el seu padrastre, Reginal, quan en tenia 14.Wayne ha explicat que per a ell Reginal era com el pare que mai va tenir, el tractava com a un fill. Dwayne va deixar l'escola als 14 anys per dedicar-se a la música. Als 14 anys va ser fitxat per Brian “Birdman” Williams i Ronald “Slim” Williams, presidents de Cash Money Records, una discogràfica de rap força important a Nova Orleans. Un cop a Cash Money, Wayne va formar un grup amb 3 rapers locals: B.G, Juvenile i Turk. Tot just dies després de fer 16 anys ell i la seva nòvia del col·legi, Toya Johnson, de 15 anys, varen tenir a la seva primera filla, Reginae; a la qual li varen posar aquest nom en memòria del padrastre de Dwayne, Reginal.
# Habitatge al carrer del Peix, 16 (Santa Maria de Palautordera)

L'Habitatge al carrer del Peix, 16 és una obra de Santa Maria de Palautordera (Vallès Oriental) protegida com a Bé Cultural d'Interès Local.

## Descripció

Casa entre mitgeres amb planta baixa, pis i frontó llis al coronament. Els murs, que són de paredat, estan arrebossats i pintats. A la part baixa trobem la porta d'accés de fusta que és tipus portal. L'obertura és senzilla amb marc en relleu pintat en un to més pujat que el de la façana. La finestra del primer pis és d'obertura senzilla i emmarcada de forma semblant a la porta, però amb sortida a un balcó motllurat amb baranes de ferro treballada i decorada amb aplicacions de roscles. Per sobre de tot això, hi ha una petita motllura que marca la diferència amb el frontó del terrat, que és posterior a la construcció de l'edifici. A la part dreta de la façana hi ha una motllura que intenta emmarcar-la.
# Habitatge al carrer del Roser, 13 (Olot)

L'Habitatge al carrer del Roser, 13 és una obra d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

És un edifici amb planta baixa i tres pisos. La primera consta de dues entrades petites, sobre les quals hi ha arcs carpanells de punta de llança, i un garatge. El primer pis té un balcó gros amb una barana de ferro decorada. El segon pis, té tres obertures amb un balcó petit cadascuna. Sobre aquest tercer pis hi ha una cornisa sobre la qual hi ha una barana de forro molt decorada.
# Habitatge al raval de Robuster, 14 (Reus)

L'Edifici al raval de Robuster, 14 és un edifici del municipi de Reus (Baix Camp) inclòs en l'Inventari del Patrimoni Arquitectònic de Catalunya com a Bé Cultural d'Interès Local.

## Descripció

Aquesta casa és un dels pocs i, possiblement el millor conservat, dels edificis reusencs d'arquitectura palatina del segle xviii. Hi ha una valoració decreixent de les obertures, que es converteixen en finestres a l'última planta (golfa). Presenta planta baixa, dos pisos i golfa. A cada planta hi ha tres obertures. El portal d'accés és d'arc de mig punt. Tot el conjunt té gran interès compositiu. La façana va ser netejada i restaurada quan s'hi va instal·lar un comerç a la planta baixa.

## Referències

* ↑ «Habitatge al Raval Robuster, 14». PatMapa. Generalitat de Catalunya. [Consulta: 8-VIII-2015].
# Habitatge de la plaça de la Vila, 8 (Amer)

L'Habitatge de la plaça de la Vila, 8 és una obra d'Amer (Selva) inclosa a l'Inventari del Patrimoni Arquitectònic de Catalunya.

## Descripció

Edifici entre mitgeres de tres plantes i terrassa situat a la banda nord de la Plaça de la Vila. La casa consta de dues crugies i d'una arcada de la plaça. La façana està arrebossada i emmarcada per dos falses pilastres que recorren el primer i el segon pis i acaben a la cornisa. L'arrebossat, en prou mal estat, està decorat amb un fals encoixinat de blocs rectangulars.
La planta baixa consta d'una arcada de mig punt emmarcada de pedra i d'una volta rebaixada de rajola que sosté bona part dels pisos superiors. Al fons, comença la façana de la planta baixa, la original de la casa abans de la construcció sobre les arcades, amb un portal d'una antiga botiga i una porta d'accés als pisos de dalt, totes dues emmarcades de pedra. La majoria de les cases de la plaça amb arcades a les seves plantes baixes segueixen el mòdul de dos arcades dividides per una columna i cada mòdul dividit per un pilar o llenç de paret més gruixut. Aquesta casa ocupa una de les arcades del mòdul.
El primer pis consta d'una balconada correguda de dues obertures. Les finestres tenen forma d'arc deprimit còncau, amb marcsde pedra calcària. El segon pis conté una balconada similar, encara que un pèl més estreta i petita, amb decoració de barrots de la barana diferent i amb els marcs arrebossats i pintats. Entre el primer i el segon pis hi ha un fris d'esgrafiats de caràcter geomètric i vegetal.
Sobre les finestres del segon pis comença la cornisa, amb diverses motllures, un altre esgrafiat de motiu geomètric i set nivells de motllures emergents, a mode d'entaulament. Sobre la cornisa hi ha una balustrada de 17 barrots de terrissa ammotllada en un sol tram.

## Història

És una de les cases amb arcada a la planta baixa de la plaça d'Amer. Els edificis que es conserven a la plaça són d'origen medieval, reformats durant els segles XV, XVI i sobretot durant els segles XVIII i XX. Tot i que es conserven reminiscències medievals a les façanes com ara alguna finestra geminada o trevolada, escuts en relleu, inscripcions.., la majoria d'edificis són dels segles XVIII-XX amb tres o quatre plantes i la particularitat d'ésser suportades parcialment pels porxos i arcades. L'origen d'aquests porxos és comercial, d'antigues parades cobertes que s'acabaven cobrint i edificant a sobre. Així passà a Vic i també a Girona, entre d'altres poblacions properes.
La fisonomia actual de la casa es deu a reformes de principis del segle xx.

## Referències

* 1 2 3 4 5 6
# Habitatge del carrer del Replà, 1

L'Habitatge del carrer del Replà, 1 és una obra modernista de Tortosa inclosa a l'Inventari del Patrimoni Arquitectònic de Catalunya.

## Descripció

Edifici de planta i 5 pisos que té façana principal al c/ del Replà i lateral al c/ Bou. La façana és de carreus de pedra amb portes allindades; sobre la lateral, més petita i d'accés a les vivendes, hi ha gravades les lletres M.V i l'any 1876. En els pisos, la façana apareix esgrafiada, simulant carreus encoixinats en els forjats i relleus vegetals molt estilitzats en els frisos de separació de pisos i emmarcament de finestres. S'obren a la façana principal mitjançant balcons, amb base de pedra o ferro amb rajola vidriada i a la lateral a través de finestres rectangulars.
# Habitatge unifamiliar (Torregrossa)

L'Habitatge unifamiliar és una obra de les darreres tendències de Torregrossa (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Edificació unifamiliar entre mitgeres de planta rectangular amb façana a dos carrers. Consta de planta baixa i dos pisos. La planta baixa és l'accés a l'habitatge i el garatge. L'habitatge és tipus dúplex. La façana principal dona a la plaça. És una façana simètrica centrada per un balcó semicircular. Aquesta façana s'organitza amb un cos massís (planta baixa i primer pis) i un trencament horitzontal provocat per la terrassa del segon pis. El pla de la coberta, degut a aquest tall, es fa molt present a mode de cornisa.
# Hadrosaure

L'hadrosaure (Hadrosaurus) és un gènere de dinosaure hadrosàurid dubtós.
Existeix un hadrosaure català: el Pararhabdodon isonensis, localitzat a la Conca Dellà, sobretot als termes municipals d'Abella de la Conca i Isona i Conca Dellà.

## Enllaços externs

* Museu de la Conca Dellà, a Isona Arxivat 2010-07-26 a Wayback Machine.
# Haloarcula quadrata

L'Haloarcula quadrata és una espècie d'arqueu del gènere Haloarcula descoberta en una piscina de salmorra a la península del Sinaí d'Egipte. Va ser una de les primeres soques de procariotes descobertes en que les cèl·lules mostren una forma de caixa plana. Les cèl·lules es mouen amb flagels simples o múltiples però no tenen vacúols de gas. Les espècies dins del gènere Haloarcula són gramnegatives i extremadament halòfiles, i poden usar diverses fonts de carboni.

## Referències

* 1 2 Oren, Aharon; Ventosa, Antonio; Gutiérrez, M. Carmen; Kamekura, Masahiro «Haloarcula quadrata sp. nov., a square, motile archaeon isolated from a brine pool in Sinai (Egypt)». International Journal of Systematic and Evolutionary Microbiology, 49, 3, 1999, pàg. 1149–1155. DOI: 10.1099/00207713-49-3-1149.
* ↑ Bergey's manual of systematics of archaea and bacteria. ISBN 9781118960608.
# Haplogrup CR del cromosoma Y humà

L'haplogrup CT (antic CR) del cromosoma Y humà és un haplogrup format a partir de l'haplotip (M168, M294) del cromosoma Y humà.
L'haplogroup CT conté el canvi M168, que només és present en tots els cromosomes Y excepte l'A i el B i és per tant el tipus ancestral comú de tota la immigració prehistòrica cap a fora de l'Àfrica. Es creu que la mutació va aparèixer fa aproximadament 100.000 anys al nord-est de l'Àfrica.

## Referències

* ↑ «ISOGG 2007 Y-DNA Haplogroup Tree Trunk». [Consulta: 19 desembre 2017].
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
# Haplogrup E3a del cromosoma Y humà

L'haplogrup E3a del cromosoma Y humà és un haplogrup format a partir de l'haplotip M2 del cromosoma Y humà.
Aquest haplogrup es troba restringit a l'Àfrica subsahariana fora del Corn d'Àfrica (on domina l'E3b) i a poblacions descendents. És l'haplotip més estès d'aquesta àrea.
Aquest haplogrup és una branca del E.

## Enllaços externs

* Dispersió de l'haplotip E3a Arxivat 2006-03-20 a Wayback Machine., del National Geographic
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
# Haplogrup E del cromosoma Y humà

L'haplogrup E del cromosoma Y humà és un haplogrup format a partir de l'haplotip M96 del cromosoma Y humà.
Aquest haplogrup conté un cert nombre de grups a Àfrica i el Pròxim Orient. Alguns clades derivats també s'han trobat en freqüències moderades en poblacions d'Europa, particularment entre els que resideixen al mar Mediterrani, zona que es creu que va escampar una antiga influència genètica des del Pròxim Orient cap a Europa, és possible que a través d'antics pobles com els fenicis.
Es creu que aquest haplogrup es va originar a Àfrica fa més de 50.000 anys. Conté un polimorfisme YAP distintiu conjuntament amb l'haplotip D, indicant el seu origen ancestral comú.
Les subbranques inclouen els haplogrups E3a (M2) i E3b (M35).
Tant el D com l'E contenen el canvi M168, que està present en tots els haplotips del cromosoma Y, excepte l'A i el B.

## Enllaços externs

* Dispersió de l'haplotip E Arxivat 2006-11-16 a Wayback Machine., del National Geographic.
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |
# Haplogrup Q3 del cromosoma Y humà

L'haplogrup Q3 del cromosoma Y humà és un haplogrup format a partir de l'haplotip M3 del cromosoma Y humà.
Aquest haplogrup conté els ancestres patrilineals de la pràctica totalitat dels pobles indígenes americans.
L'haplogrup Q3 és descendent del Q (M242).
Mentre que l'haplotip Q (M242) apareix tant a Àsia com a les Amèriques, el Q3 (M3) només apareix a les Amèriques, es creu que la mutació M3 va ocórrer a Amèrica del Nord després que s'aturés la migració a través de l'Estret de Bering.
Els únics pobles indígenes d'Amèrica que no són de l'haplotip Q3 (M3) són aquells del C (M130), parlants de les llengües na-dené, que varen arribar i establir-se fa entre 6.000 i 8.000 anys a les costes de la moderna British Columbia.

## Enllaços externs

* Dispersió de l'haplotip Q3 Arxivat 2006-11-16 a Wayback Machine., del National Geographic (anglès)
Haplogrups del cromosoma Y humà :
| | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic | Adam cromosòmic |
| | A | A | A | A | BT | | | | | | | | | | | | | | | | |
| | | | B | B | B | CT | CT | CT | CT | | | | | | | | | | | | |
| | | | | | DE | DE | C | F | F | F | F | F | | | | | | | | | |
| | | | | | D | E | | | G | H | IJ | IJ | K | K | K | K | | | | | |
| | | | | | | | | | | | I | J | | LT | MS | MS | NO | NO | P | P | |
| | | | | | | | | | | | | | | | | | N | O | | Q | R |